ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 01.10.1997 
COM(97)497 τελικό 
Ανακοίνωση της Επιτροπής για τις 
ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΙΣ ΠΟΛΙΤΙΚΕΣ ΤΩΝ ΚΡΑΤΩΝ ΜΕΛΩΝ ΣΤΟΝ 
ΤΟΜΕΑ ΤΗΣ ΑΠΑΣΧΟΛΗΣΗΣ ΤΟ 1998 

1 Οκτωβρίου 1997 
Ανακοίνωση της Επιτροπής για τις 
ΚΑΤΕΥΘΥΝΤΗΡΙΕΣ ΓΡΑΜΜΕΣ ΠΑ ΤΙΣ ΠΟΛΙΤΙΚΕΣ ΤΩΝ ΚΡΑΤΩΝ ΜΕΛΩΝ ΣΤΟΝ 
ΤΟΜΕΑ ΤΗΣ ΑΠΑΣΧΟΛΗΣΗΣ ΤΟ 1998 
Ι. Μια νέα ΦίλοδοΕία 
Το Ευρωπαϊκό Συμβούλιο του Άμστερνταμ αποτέλεσε σημαντική αλλαγή για τις πολιτικές 
στον τομέα της απασχόλησης στην Ένωση. Με την έγκριση του Τίτλου για την απασχόληση, 
οι αρχηγοί κρατών και κυβερνήσεων παραδέχθηκαν ότι η απασχόληση πρέπει να θεωρείται 
ως θέμα κοινού ενδιαφέροντος. Συνεχίζοντας την υφιστάμενη διαδικασία που άρχισε στο 
Έσσεν, η νέα Συνθήκη ενισχύει το συντονισμό των εθνικών πολιτικών στον τομέα της 
απασχόλησης και προβλέπει τον καθορισμό κοινών κατευθύνσεων οι οποίες αργότερα θα 
οδηγήσουν στις συστάσεις προς τα κράτη μέλη. 
Με βάση τη συμφωνία του Άμστερνταμ που προβλέπει την επίσπευση της εφαρμογής του 
νέου Τίτλου για την απασχόληση, η Επιτροπή υποβάλλει τώρα τις παρούσες κατευθυντήριες 
γραμμές ως πλαίσιο για τη συζήτηση στο έκτακτο Ευρωπαϊκό Συμβούλιο της 20ής και 21ης 
Νοεμβρίου. Με βάση τα συμπεράσματα της προεδρίας κατά τη σύνοδο κορυφής για την 
απασχόληση, η Επιτροπή θα υποβάλει στο Συμβούλιο τελική πρόταση προς έγκριση. 
Η κατανόηση της ουσίας αυτής της ενέργειας έχει μεγάλη σημασία. Η νέα Συνθήκη άρχισε 
μια διαδικασία που επιτρέπει στα κράτη μέλη να επανεξετάζουν την κατάσταση της 
απασχόλησης κάθε χρόνο και να εκδίδουν κατευθυντήριες γραμμές για τις εθνικές πολιτικές 
τους στον τομέα της απασχόλησης. Οι πολιτικές αυτές πρέπει, βέβαια, να αποτελούν μέρος 
μιας γενικής ολοκληρωμένης προσέγγισης, η οποία περιλαμβάνει και υγιείς 
μακροοικονομικές πολιτικές, μια ενιαία αγορά η οποία να λειτουργεί ικανοποιητικά και το 
συνυπολογισμό της απασχόλησης σε όλες τις κοινοτικές πολιτικές. 
Μια σημαντική ευκαιρία 
Μετά από μία περίοδο αργής ανάπτυξης, έχουν δημιουργηθεί πλέον οι απαραίτητες 
προϋποθέσεις για σταθερή ανάπτυξη της παραγωγής και της απασχόλησης στην Ευρωπαϊκή 
Ένωση: ο πληθωρισμός ευρίσκεται σε εξαιρετικά χαμηλό επίπεδο1 τα δημόσια οικονομικά 
είναι πολύ υγιέστερα· η αποδοτικότητα των επιχειρήσεων έχει αυξηθεί πάρα πολύ" οι 
εξαγωγές αυξάνονται αισθητά και η εμπιστοσύνη βελτιώθηκε επίσης σημαντικά. Η διατήρηση 
της μακροοικονομικής σταθερότητας και η υλοποίηση της Οικονομικής και Νομισματικής 
Ένωσης, καθώς και η ολοκλήρωση της ενιαίας αγοράς σύμφωνα με το σχέδιο δράσης που 
εγκρίθηκε από το Ευρωπαϊκό Συμβούλιο του Άμστερνταμ θα υποστηρίξουν αυτή τη 
διαδικασία. 
Ωστόσο, η παρούσα ανάκαμψη και οι βελτιωμένες αυτές προοπτικές δεν πρέπει να 
οδηγήσουν σε υπερβολική αισιοδοξία. Για να αντιμετωπιστούν τα σημερινά επίπεδα της 
ανεργίας στην Ευρωπαϊκή Ένωση, χρειάζεται μια μακρά περίοδος ισχυρής ανάπτυξης, η 
οποία όμως μόνη της δεν είναι δυνατό να λύσει τα προβλήματα ανεργίας της Ευρώπης. Τα 
προβλήματα αυτά οφείλονται σε διαρκή ανικανότητα δημιουργίας αρκετών νέων θέσεων 
εργασίας, στην έλλειψη ειδίκευσης του εργατικού δυναμικού, στην έλλειψη προσαρμογής 
στα νέα πρότυπα εργασίας και στην ανισότητα των ευκαιριών. Επομένως χρειάζονται νέες 
μεσοπρόθεσμες και μακροπρόθεσμες διαρθρωτικές μεταρρυθμίσεις. Η πείρα δείχνει ότι 
τέτοιου είδους μεταρρυθμίσεις μπορούν να πραγματοποιηθούν καλύτερα μέσα σε 
περιβάλλον ανάπτυξης και αύξησης της ζήτησης. Οι κυβερνήσεις πρέπει, επομένως, να 
θεωρήσουν τις βελτιωμένες προοπτικές ανάπτυξης ως μοναδική ευκαιρία για την 
πραγματοποίηση τολμηρών διαρθρωτικών μεταρρυθμίσεων των συστημάτων απασχόλησης. 
1* 
Οι παρούσες κατευθυντήριες γραμμές δεν ζητούν αύξηση των δαπανών, αλλά κυρίως 
αναδιάρθρωση των δαπανών, μεταρρύθμιση των συστημάτων αποζημίωσης και 
φορολόγησης, καθώς και εγκατάλειψη των παθητικών μέτρων στήριξης του εισοδήματος με 
παράλληλη ανάληψη δραστήριων πολιτικών, ούτως ώστε να αυξηθεί στο μέγιστο δυνατό 
βαθμό η απόδοση των υφιστάμενων δημοσιονομικών δαπανών. Συγκεκριμένα, απαιτούνται 
πολιτικές αλλαγές για να αυξηθεί η ικανότητα και η βούληση των επιχειρήσεων να 
επενδύσουν και για να δοθεί η δυνατότητα στους ιδιώτες να ανταποκριθούν στην ολοένα και 
αυξανόμενη ζήτηση για νέες ειδικότητες και για προσαρμογή στην ολοένα και ταχύτερη 
τεχνολογική εξέλιξη. 
Σκοπός, επομένως, αυτών των κατευθυντήριων γραμμών είναι να εξασφαλίσουν ότι η 
οικονομική ανάκαμψη θα συνοδεύεται όχι μόνο από υψηλό επίπεδο δημιουργίας θέσεων 
εργασίας, αλλά και από σταθερό μακροοικονομικό περιβάλλον, και ότι ο ευνοϊκός αυτός 
συνδυασμός θα διαρκέσει. Για να επιτευχθεί ο στόχος αυτός, η Επιτροπή πιστεύει ότι τα 
κράτη μέλη πρέπει να επικεντρώσουν τις πολιτικές τους στον τομέα της απασχόλησης σε 
τέσσερα σημεία δράσης: 
• Επιχειρηματικό πνεύμα 
• Απασχολησιμότητα 
• Προσαρμοστικότητα, και 
• Ισότητα ευκαιριών 
Οι ενέργειες αυτές πρέπει να ενταχθούν σε μία ολοκληρωμένη προσέγγιση και να 
συνδυαστούν σε μία γενική στρατηγική. Η ολοκληρωμένη αυτή προσέγγιση προσφέρει τους 
καλύτερους όρους για την επίτευξη όχι μόνο της ευελιξίας που απαιτείται για την 
προσαρμογή στην εξέλιξη των όρων της αγοράς, αλλά και την εξασφάλιση των καλών θέσεων 
απασχόλησης που χρειάζονται οι εργαζόμενοι. 
Κάθε ουσιαστική πρόοδος σε ευρωπαϊκό επίπεδο θα απαιτήσει λεπτομερή σχέδια δράσης 
των κρατών μελών τα οποία να εκφράζουν βέβαια τη δική τους κατάσταση, αλλά να έχουν 
καταρτιστεί και να εφαρμόζονται σε κοινό ευρωπαϊκό πλαίσιο στόχων και κατευθυντήριων 
γραμμών. Η διαδικασία αυτή πρέπει να είναι διαλογική, και να συμμετέχουν σ' αυτή και τα 
κράτη μέλη και η Ένωση. Τα σχέδια δράσης πρέπει να προσαρμόζονται στα νέα δεδομένα 
και να παρακολουθούνται σε ετήσια βάση. 
Η κυριότερη πρόκληση 
Μακροπρόθεσμος στόχος της Ευρωπαϊκής Ένωσης πρέπει να είναι να φθάσει σταδιακά σε 
ποσοστό απασχόλησης πάνω από 70%, δηλαδή στα επίπεδα απασχόλησης των κυριότερων 
εμπορικών εταίρων της. Για να επιτευχθεί αυτό, τα κράτη μέλη πρέπει να προσηλωθούν 
μεσοπρόθεσμα σε φιλόδοξους στόχους και πολιτικές για την απασχόληση, αξιοποιώντας 
παράλληλα τις ευκαιρίες που παρέχει η ανάπτυξη και η μακροοικονομική σταθερότητα. Με 
βάση τις σημερινές ευνοϊκές προοπτικές για οικονομική ανάπτυξη, οι συνδυασμένες 
προσπάθειες των κρατών μελών, που θα βασίζονται στις παρούσες κατευθυντήριες γραμμές, 
με την υποστήριξη της ΕΕ όπου χρειάζεται, θα οδηγήσουν σε αύξηση του σημερινού 
ποσοστού απασχόλησης από 60,4% σε 65% σε πέντε χρόνια και σε μείωση του ποσοστού 
ανεργίας στο 7%. Αυτό προϋποθέτει τη δημιουργία τουλάχιστον 12 εκατομμυρίων νέων 
θέσεων εργασίας. 
Στο παρόν έγγραφο, η Επιτροπή επικέντρωσε την προσοχή της στις ενέργειες που, λόγω των 
εμπειριών και των καλών πρακτικών των κρατών μελών, μπορεί να αναμένεται ότι θα έχουν 
πραγματικό αντίκτυπο και προστιθέμενη αξία. Εξάλλου, αν και παραδέχονται ότι η κατάσταση 
της απασχόλησης και της αγοράς εργασίας ποικίλλει μεταξύ των κρατών μελών, οι παρούσες 
κατευθυντήριες γραμμές θέτουν ορισμένους φιλόδοξους στόχους προκειμένου να 
συγκεντρώσουν την προσοχή των πολιτικών υπευθύνων σε όλα τα επίπεδα. 
H. H προώθηση ενός νέου επιχειρηματικού πνεύματος 
Ενθάρρυνση του επιχειρηματικού πνεύματος σημαίνει να δημιουργηθεί κλίμα μέσα 
στο οποίο οι επιχειρήσεις μπορούν να ευημερήσουν και το οποίο παρακινεί τους 
ιδιώτες να εκμεταλλευτούν πλήρως τις δημιουργικές τους δραστηριότητες και τις 
νέες ιδέες τους, δημιουργώντας κατ'αυτόν τον τρόπο νέες θέσεις απασχόλησης. Το 
ένα τρίτο των θέσεων εργασίας του ιδιωτικού τομέα είναι συγκεντρωμένο στις 
μικροεπιχειρήσεις που απασχολούν λιγότερα από 10 άτομα, ενώ ένα άλλο τρίτο είναι 
συγκεντρωμένο στις επιχειρήσεις που απασχολούν λιγότερα από 250 άτομα. Οι 
περισσότερες νέες θέσεις απασχόλησης δημιουργούνται σ'αυτές τις επιχειρήσεις. 
Για να μπορέσει η Ευρώπη να αντιμετωπίσει με επιτυχία την πρόκληση της 
απασχόλησης, πρέπει να δημιουργήσει περισσότερες θέσεις εργασίας 
ενθαρρύνοντας την ανάπτυξη αυτών των επιχειρήσεων, ιδιαίτερα στον τομέα των 
υπηρεσιών. Γι'αυτό χρειάζεται μια νέα επιχειρηματική παιδεία. 
Οι απαραίτητες προϋποθέσεις γι'αυτό υπάρχουν ήδη. Από την Ευρώπη δεν λείπουν 
ούτε καινοτόμες ιδέες ούτε ικανά άτομα, και είναι με το παραπάνω ικανή να 
συναγωνιστεί σε παγκόσμια κλίμακα. Ωστόσο, η Ευρώπη πρέπει ακόμη να 
συνειδητοποιήσει όλο της το δυναμικό. Τα κράτη μέλη πρέπει όλα να καταβάλουν 
επειγόντως συντονισμένες και σταθερές προσπάθειες για τη δημιουργία ενός 
καλύτερου περιβάλλοντος για τις επιχειρήσεις καθώς και μιας νέας επιχειρηματικής 
παιδείας ικανής να μετατρέψει αυτό το δυναμικό σε θέσεις απασχόλησης. Είναι 
αποδεδειγμένο ότι οι πολιτικές που βασίζονται σε μια γενική προσέγγιση του 
επιχειρηματικού πνεύματος, επιτυγχάνουν καλύτερα αποτελέσματα. 
Ωστόσο, η ανάγκη για επιχειρηματικό πνεύμα και δημιουργία θέσεων εργασίας δεν 
σταματάει εδώ, η πείρα δε έδειξε ότι υπάρχει σημαντικό δυναμικό για τη δημιουργία 
θέσεων εργασίας σε τοπικό επίπεδο και στα πλαίσια της κοινωνικής οικονομίας. Οι 
νέες αυτές πηγές απασχόλησης πρέπει να χρησιμοποιηθούν πολύ πιο αποφασιστικά, 
ιδίως όσον αφορά τις υπηρεσίες προς τα πρόσωπα και τις τοπικές κοινότητες, καθώς 
και τον μη κερδοσκοπικό τομέα. Οι τοπικές πρωτοβουλίες απασχόλησης και τα 
εδαφικά σύμφωνα που συγκεντρώνουν όλους τους ενδιαφερομένους σε τοπικό, 
περιφερειακό και εθνικό επίπεδο σε μια εταιρική σχέση με την ευρεία έννοια 
αποδείχθηκαν ιδιαίτερα αποτελεσματικά. Τα διδάγματα από αυτές τις επιτυχημένες 
δοκιμές πρέπει να χρησιμοποιηθούν ως μέρος μιας ευρύτερης προσπάθειας τοπικής 
ανάπτυξης σε όλη την Ευρώπη. 
Επίσης, η Ευρώπη πρέπει να κινητοποιήσει τις νέες τεχνολογίες και την καινοτομία 
για τη δημιουργία και την ανάπτυξη των επιχειρήσεων και για την προώθηση 
προτύπων παραγωγής και κατανάλωσης σταθερά φιλοπεριβαλλοντικών. Τα κράτη 
μέλη πρέπει να αναπτύξουν στρατηγικές για την προώθηση της πρόσβασης στην 
κοινωνία της πληροφορίας σε όλα τα επίπεδα, και κατ'αυτόν τον τρόπο να ενισχύσουν 
τη χρησιμοποίηση των νέων τεχνολογιών και τη δημιουργία θέσεων απασχόλησης 
στους νέους και αναπτυσσόμενους τομείς. Τα κράτη μέλη πρέπει επίσης να 
αυξήσουν σημαντικά τις δαπάνες για την Έρευνα και Τεχνολογική Ανάπτυξη σε 
ποσοστά του ΑΕΠ, δηλαδή να αυξήσουν τον ευρωπαϊκό μέσο όρο από 1,9% σε 2,5%, 
προκειμένου να συναγωνιστούν τους παγκόσμιους ανταγωνιστές του, και ταυτόχρονα 
να ενθαρρύνουν την αποτελεσματικότερη κατανομή της καινοτομίας και των νέων 
τεχνολογιών με μεγαλύτερη συνεργασία μεταξύ των μεγάλων, των μεσαίων και των 
μικρών επιχειρήσεων. 
Βέβαια χρειάζονται και άλλες προσπάθειες για να αναπτυχθεί μια νέα αντίληψη του 
επιχειρηματικού πνεύματος στην Ευρώπη: 
Να καταστεί ευκολότερη n δηιιιουργια και η λειτουργία επιχειρήσεων με παροχή ενός 
σαφούς, σταθερού και προβλέψιμου συνόλου κανόνων. Τα κράτη μέλη θα πρέπει να 
επανεξετάσουν και να απλοποιήσουν το διοικητικό φόρτο των MME, λαμβάνοντας υπόψη 
τις νέες προτάσεις που θα αναπτυχθούν από την Task Force για την απλούστευση του 
επιχειρηματικού περιβάλλοντος, 
->Θα πρέπει να δοθεί ιδιαίτερη προσοχή στη σημαντική μείωση των έμμεσων εξόδων 
που συνεπάγεται η πρόσληψη επιπλέον εργαζομένων για τις επιχειρήσεις. 
->Για τα άτομα που μεταβαίνουν από την έμμισθη απασχόληση στην 
αυτοαπασχόληση και δημιουργούν μικρές επιχειρήσεις, θα πρέπει να αρθούν τα 
εμπόδια που αντιμετωπίζουν, ιδίως σε σχέση με τα σημερινά καθεστώτα κοινωνικής 
ασφάλισης, ενώ θα πρέπει να προσαρμοστούν και οι υφιστάμενοι κανονισμοί ώστε να 
διευκολύνουν τη μετάβαση στην αυτοαπασχόληση. 
Να αναπτυνθούν οι αγορές νια κεφάλαιο υψηλού επιχειρηματικού κινδύνου, ώστε να 
είναι δυνατή η αξιοποίηση του πλούτου της Ευρώπης για την πλαισίωση των 
επιχειρηματιών και των νεωτεριστών. Τα κράτη μέλη θα πρέπει να εξετάσουν τις ιδιαίτερες 
ανάγκες των MME από πλευράς χρηματοδότησης, βασικά υπό μορφή μετοχικού ή 
εγγυητικού κεφαλαίου, βασιζόμενοι στις πρωτοβουλίες της ΕΤΕπ σε αυτόν τον τομέα. 
·•• Θα πρέπει να διαμορφωθεί μια πανευρωπαϊκή δευτερογενής κεφαλαιαγορά μέχρι 
το 2000. 
Να καταστεί Φιλικότερο προς την απασχόληση το φορολογικό σύστημα. Για να 
ενθαρρύνουν τις επιχειρήσεις να δημιουργήσουν νέες θέσεις εργασίας, τα κράτη μέλη θα 
πρέπει να αξιοποιήσουν το σημερινό ευνοϊκό μακροοικονομικό κλίμα για να αντιστρέψουν 
τελικώς τη σταθερή μακροπρόθεσμη τάση επιβολής υψηλότερων φόρων και 
επιβαρύνσεων στην εργασία (που παρουσίασαν αύξηση από 35% το 1980 σε πάνω από 
42% το 1995). Κάθε κράτος μέλος πρέπει: 
•> Να θέσει ως στόχο τη μείωση της φορολογικής επιβάρυνσης της εργασίας, χωρίς 
να επηρεαστεί η δημοσιονομική ουδετερότητα, με σκοπό την επίτευξη ουσιαστικής 
προόδου μέχρι το 2000. 
Η Επιτροπή θα υποστηρίξει τις προσπάθειες των κρατών μελών να δώσουν μεγαλύτερη 
προσοχή στο επιχειρηματικό πνεύμα στα συστήματα εκπαίδευσης και κατάρτισης, να 
εντοπίσουν τα παρόντα εμπόδια και να διαδώσουν τις πληροφορίες σχετικά με τις καλές 
πρακτικές και τις νέες πρωτοβουλίες, και θα αναλάβει μια πρωτοβουλία νια το επιγειοπυατικό 
πνεύυα στην Ευρώπη ποοκειυένου να προωθήσει αυτή τη διαδικασία. 
III. Η δημιουργία νέας στάσης νια την απασγολησιυότητα 
Στο εργατικό δυναμικό της, η Ευρώπη διαθέτει τεράστιες δυνατότητες για οικονομική 
ανάπτυξη και ευημερία. Στην Ευρώπη υπάρχουν περίπου 18 εκατομμύρια άνεργοι και ακόμη 
8 έως 9 εκατομμύρια άτομα που θα ήθελαν να εργαστούν εάν ήξεραν ότι μπορούν να βρουν 
μια θέση. Για να καταστεί το δυναμικό αυτό πραγματικότητα, πρέπει να αναπτυχθεί μια νέα 
στάση για την απασχολησιμότητα. Απασχολησιμότητα σημαίνει την ικανότητα των ατόμων να 
απασχοληθούν, δηλαδή όχι μόνο τα κατάλληλα προσόντα αλλά και τα κίνητρα και τις 
ευκαιρίες που προσφέρονται στα άτομα για να αναζητήσουν θέση απασχόλησης. 
Η γήρανση του ενεργού πληθυσμού της Ένωσης και η ταχεία εξέλιξη των νέων 
τεχνολογιών έχουν ως αποτέλεσμα να ανπμετωπιζει η Ευρώπη ολοένα και 
μεγαλύτερη έλλειψη επαγγελματικών προσόντων. Οι επιχειρήσεις ζητούν νέες και 
προσαρμοσμένες ειδικότητες αλλά οι περισσότεροι άνεργοι δεν έχουν καθόλου ή 
έχουν απαρχαιωμένη ειδίκευση. Επιπλέον, πολλοί νέοι σταματούν το σχολείο πολύ 
νωρίς, ή δεν έχουν καμία ειδικότητα, ενώ ένα μεγάλο μέρος του ενεργού πληθυσμού 
έχει ελάχιστη πρόσβαση στην εκπαίδευση και κατάρτιση για ενήλικες, ιδίως τα άτομα 
με λιγότερα προσόντα και μη τυπικές συμβάσεις εργασίας. Κατάρτιση δε 
προσφέρεται σε λιγότερο από το 10% των ανέργων. 
Ωστόσο, μόνο η κατάρτιση δεν αρκεί. Είναι προφανές ότι τα συστήματα κοινωνικών 
παροχών και τα φορολογικά συστήματα πρέπει να καταστούν ευνοϊκότερα για την 
απασχόληση με την προώθηση ενεργών μέτρων που ευνοούν την απασχόληση ή 
ενθαρρύνουν τα άτομα που έχουν την ηλικία προς εργασία να αποκτήσουν νέες 
ειδικότητες και να ενημερωθούν σχετικά με τις εξελίξεις στις ειδικότητες που έχουν. 
Τα κράτη μέλη ξοδεύουν περίπου 200.000 εκατ. ECU για τις πολιτικές τους για την 
αγορά εργασίας, αλλά μόνο το ένα τρίτο από αυτό το ποσό προορίζεται για ενεργά 
μέτρα. Πρέπει να εξεταστεί μήπως όλα τα κοινωνικά κονδύλια μπορούν να 
χρησιμοποιηθούν πιο αποτελεσματικά για την προώθηση του 
επαναπροσανατολισμού, της επανένταξης, της κατάρτισης ή της επαγγελματικής 
πείρας. 
Οι δυνατότητες που έχουν οι υπηρεσίες εύρεσης εργασίας των κρατών μελών να 
βοηθήσουν τους αιτούντες απασχόληση πρέπει να βελτιωθούν και να ενισχυθούν με 
τον καλύτερο τρόπο, ιδίως με τη χρησιμοποίηση των νέων τεχνολογιών της 
πληροφορίας και της επικοινωνίας. Τα γραφεία εξεύρεσης εργασίας πρέπει επίσης 
να ενισχύσουν το ρόλο τους έναντι των εργοδοτών βελτιώνοντας το επίπεδο 
διείσδυσης στην αγορά, ούτως ώστε να μπορούν να εκπληρώσουν τη διπλή 
αποστολή τους, που είναι να προτείνουν στους εργοδότες αιτούντες εργασία με τα 
ανάλογα προσόντα και στους αιτούντες εργασία θέσεις απασχόλησης. Η παθητική 
υποστήριξη των ανέργων πρέπει να εξετάζεται ως τελευταία λύση. 
Αντιυετώπιση της μακροχρόνιας ανεργίας και της ανεργίας των νέων. Τα κράτη 
μέλη θα πρέπει να υιοθετήσουν προληπτικές στρατηγικές προσανατολισμένες 
στην απασχολησιμότητα, οι οποίες θα βασίζονται στον έγκαιρο εντοπισμό των 
ατομικών αναγκών και στην ανάληψη δράσης σε πρώιμη φάση και να 
εξασφαλίζουν ότι : 
•• προσφέρεται ευκαιρία για μια νέα αρχή σε κάθε άνεργο ενήλικο - με τη 
μορφή θέσης εργασίας, κατάρτισης, επανεκπαίδευσης, επαγγελματικής 
πρακτικής ή άλλου μέτρου απασχολησιμότητας - προτού φθάσει τους δώδεκα 
μήνες ανεργίας, 
•* προσφέρεται τέτοια ευκαιρία σε κάθε άνεργο νέο προτού φθάσει τους έξι 
μήνες ανεργίας. 
Το συνδυασμένο αποτέλεσμα των μέτρων πρόληψης και επανένταξης 
ελπίζουμε ότι θα οδηγήσει σε μείωση του ποσοστού των μακροχρόνια και των 
νέων ανέργων στα κράτη μέλη κατά το ήμισυ εντός της επόμενης πενταετίας. 
Με τον τρόπο αυτό θα βελτιωθεί και η κατάσταση της απασχόλησης των 
ατόμων με ειδικές ανάγκες πολλά από τα οποία είναι μακροχρόνια άνεργοι. 
Διευκόλυνση της Μετάβασης από το σχολείο στη εργασία. Οι προοπτικές 
απασχόλησης δεν είναι ευοίωνες για το 10% των νέων που εγκαταλείπουν νωρίς το 
σχολικό σύστημα, καθώς και για πολλά άτομα που ανήκουν στο 45% εκείνων που 
δεν ολοκληρώνουν την ανώτερη μέση εκπαίδευση. Τα κράτη μέλη πρέπει να 
επιδιώξουν : 
-* να μειώσουν κατά το ήμισυ, εντός πέντε ετών, τον αριθμό των ατόμων που 
εγκαταλείπουν το εκπαιδευτικό σύστημα και να μειώσουν προοδευτικά το 
μερίδιο εκείνων που δεν ολοκληρώνουν το ανώτερο επίπεδο δευτεροβάθμιας 
εκπαίδευσης, 
-•• η μαθητεία προσφέρει ένα ιδιαίτερα αποτελεσματικό τρόπο εφοδιασμού 
των νέων με σύγχρονα προσόντα και τα κράτη μέλη θα πρέπει, όπου 
χρειάζεται, να αυξήσουν τη συμμετοχή στα συστήματα μαθητείας ώστε να 
φθάσουν στα επίπεδα των κρατών μελών με τις καλύτερες επιδόσεις και να 
βελτιώσουν αντιστοίχως τα συστήματα τους. 
ΣΤΡΟΨΠ από παθητικά σε ενεργητικά υέτρα Τα συστήματα παροχών και 
κατάρτισης θα πρέπει να επανεξεταστούν και να προσαρμοστούν ώστε να 
υποστηρίζουν ενεργητικά την απασχολησιμότητα και να παρέχουν σαφή κίνητρα 
στους ανέργους να αναζητούν και να δέχονται θέσεις εργασίας ή κατάρτισης που 
τους προσφέρονται. Κάθε κράτος μέλος θα πρέπει: 
••• να θέσει ένα στόχο για τον αριθμό των ατόμων που θα πρέπει να 
μετακινηθούν από την παθητική στήριξη του εισοδήματος στα ενεργητικά 
μέτρα που συνδέονται με την απασχολησιμότητα, 
•> να επιδιώξει την αύξηση του αριθμού των ανέργων στους οποίους 
προσφέρεται κατάρτιση από τον σημερινό κοινοτικό μέσο όρο του 10% στο 
μέσο όρο των τριών κρατών μελών με τις καλύτερες επιδόσεις, δηλ. άνω του 
25%, εντός 5 ετών, 
-•• να αναζητήσει τον τρόπο με τον οποίο μπορεί να συνδεθεί με τον καλύτερο 
τρόπο η μείωση του κόστους της πρόσληψης εργαζομένων με χαμηλότερο 
επίπεδο ειδίκευσης μέσω μέτρων όπως είναι οι στόχο θετή μένες μειώσεις του 
μη μισθολογικού κόστους της εργασίας, με μέτρα που αποσκοπούν στην 
αναβάθμιση του επιπέδου προσόντων. 
Ανάπτυξη συνεργατικής προσέγγισης. Τόσο οι επιχειρήσεις όσο και οι 
κοινωνικοί εταίροι θα πρέπει να αναμιχθούν στις κοινές προσπάθειες για την 
επένδυση του πλούτου της Ευρώπης στο μέλλον της, με προσφορά των 
απαραίτητων θέσεων για την απόκτηση επαγγελματικής πείρας/κατάρτισης. Οι 
κοινωνικοί εταίροι καλούνται 
•> να συνάψουν το συντομότερο δυνατόν μια συμφωνία πλαίσιο για το 
άνοιγμα των χώρων εργασίας σε ολόκληρη την Ευρώπη για κατάρτιση, 
επαγγελματική πρακτική, επαγγελματική άσκηση και άλλες μορφές μέτρων 
απασχολησιμότητας και να συμφωνήσουν σχετικά με τους όρους και τις 
συνθήκες. 
•* να συνεχίσουν να συμβάλλουν, το ίδιο εντυπωσιακά όπως κατά την 
τελευταία πενταετία, στη συγκράτηση των μισθών που συνέβαλε τόσο πολύ 
στη βελτίωση των οικονομικής εικόνας και των προοπτικών για δημιουργία 
νέων θέσεων εργασίας. 
Όσον αφορά τα διαρθρωτικά ταμεία, σημαντικό μέρος των επενδύσεων έχει ήδη 
στραφεί προς την υποστήριξη των προσπαθειών των κρατών μελών για την 
προώθηση υψηλότερου επιπέδου εξειδίκευσης, για την εφαρμογή των πολιτικών που 
αφορούν την αγορά εργασίας μέσω ειδικών μέτρων που στοχεύουν στην πρόληψη 
της μακροχρόνιας ανεργίας, και στην προώθηση του επιχειρηματικού πνεύματος και 
στην προσαρμοστικότητα. Στην επόμενη περίοδο προγραμματισμού, τα κράτη μέλη 
θα πρέπει να μεριμνήσουν ώστε να αυξηθεί ακόμη περισσότερο το επίπεδο των 
διαρθρωτικών πόρων που διατίθενται για τις πολιτικές ανάπτυξης του ανθρώπινου 
δυναμικού και για τις σχετικές δραστηριότητες. Βραχυπρόθεσμα, τα κράτη μέλη θα 
πρέπει να επωφεληθούν από την τρέχουσα ενδιάμεση αναθεώρηση ώστε να 
ενισχύσουν περαιτέρω το σχετικό με την απασχόληση περιεχόμενο των 
προγραμμάτων των διαρθρωτικών ταμείων τους. 
Η Επιτροπή θα ενισχύσει τα κράτη μέλη στην ανάπτυξη των υπηρεσιών εξεύρεσης 
εργασίας, οργανώνοντας την ανταλλαγή γνώσης και εμπειριών και την ανάπτυξη 
σημείων αναφοράς για τη βελτίωση των επιδόσεων τους. Είναι ουσιώδες να αρθούν 
τα εναπομένοντα εμπόδια στην κινητικότητα των εργαζομένων ενώ πρέπει να 
βελτιωθεί η ροή πληροφοριών όσον αφορά τις ευκαιρίες απασχόλησης και τα κίνητρα 
για την κινητικότητα, και η Επιτροπή σύντομα θα παρουσιάσει μια δέσμη μέτρων που 
θα βοηθήσουν στην επίτευξη του στόχου αυτού. 
IV. Προώθηση και ενθάρρυνση της προσαουοοτικότητας 
Στην Ευρώπη, όπως και αλλού, οι επιχειρήσεις διέρχονται μια περίοδο θεμελιωδών 
αναδιαρθρώσεων οφειλόμενων στις νέες τεχνολογίες και στις νέες συνθήκες που 
επικρατούν στην αγορά. Αυτό γίνεται φανερό στις μορφές των συγχωνεύσεων και των 
αγορών, των νέων προϊόντων και των υπηρεσιών, καθώς και στο μεγαλύτερο 
ανταγωνισμό. Όλα αυτά είναι πράγματα που επηρεάζουν τις επιχειρήσεις και 
οδηγούν σε νέα εργασιακά μοντέλα. Μέσω της διαδικασίας αυτής αναδύεται μια νέα 
οικονομία, με περισσότερο προηγμένες τεχνολογικά επιχειρήσεις και με μεγαλύτερο 
τομέα υπηρεσιών, συχνά υπό μορφή νέων μικρών εταιρειών. 
Η ικανότητα προσαρμογής είναι αποφασιστική για τη βιωσιμότητα των εταιρειών, 
καθώς και για την ικανότητα να αξιοποιήσουν τις νέες ευκαιρίες, τόσο για την 
απασχόληση όσο και για τη σταθερότητα της εργασίας. Ωστόσο, οι εργαζόμενοι 
συχνά αισθάνονται ότι δεν τους έχουν ενημερώσει και συμβουλευθεί επαρκώς, και 
πιθανώς διαβλέπουν μικρές προοπτικές για μια καλή δουλειά και ένα αξιοπρεπές 
εισόδημα, μετά τις αναδιαρθρώσεις ή τις περικοπές. Ως εκ τούτου, τα κράτη μέλη 
πρέπει να θέσουν την προσαρμοστικότητα των επιχειρήσεων, και των εργαζομένων 
σε αυτές, ως έναν από τους βασικούς στόχους της πολιτικής τους για την 
απασχόληση. Οι κοινωνικοί εταίροι από την άποψη αυτή θα διαδραματίσουν ουσιώδη 
ρόλο. 
Εκσυγχρονισμός της οργάνωσης της εργασίας Πα να προωθηθεί ο 
εκσυγχρονισμός της οργάνωσης της εργασίας και των εργασιακών προτύπων: 
Οι κοινωνικοί εταίροι θα πρέπει 
-> να διαπραγματευθούν, στο κατάλληλο επίπεδο, ιδίως στους οικονομικούς 
τομείς που υφίστανται μείζονα διαρθρωτική αλλαγή, συμφωνίες για την 
οργάνωση της εργασίας και τις ευέλικτες εργασιακές ρυθμίσεις, που θα 
περιλαμβάνουν, όπου χρειάζεται, μειώσεις του χρόνου εργασίας, με σκοπό να 
καταοτουν οι επιχειρήσεις παραγωγικές και ανταγωνιστικές και να επιτευχθεί 
η απαιτούμενη ισορροπία μεταξύ ευελιξίας και ασφάλειας. 
Τα κράτη μέλη θα πρέπει 
•> να δημιουργήσουν ένα πλαίσιο πιο ευπροσάρμοστων μορφών συμβάσεων, 
λαμβάνοντας υπόψη το γεγονός ότι αυξάνεται η ποικιλία των μορφών 
απασχόλησης. Τα άτομα που δεν εργάζονται με συνήθη μορφή εργασίας θα 
πρέπει να έχουν μεγαλύτερη ασφάλεια και επαγγελματικό κύρος, ενώ τα 
άτομα που επιλέγουν να εργαστούν με μειωμένο ωράριο δεν θα πρέπει να 
πλήττονται όσον αφορά την επαγγελματική τους εξέλιξη ή τη διατήρηση της 
προστασίας που τους προσφέρει η κοινωνική ασφάλιση. 
Ενίσχυση της προσαρυοστικότητας σπς επιχειρήσεις. Για να ανανεωθούν τα 
επίπεδα προσόντων εντός των επιχειρήσεων, τα κράτη μέλη θα πρέπει 
•* να άρουν τα φορολογικά και άλλα προσκόμματα που εμποδίζουν την 
προώθηση των επενδύσεων σε ανθρώπινο δυναμικό και να προσφέρουν 
φορολογικά κίνητρα για την παροχή κατάρτισης εντός των επιχειρήσεων. Θα 
πρέπει επίσης να ενθαρρύνεται η παροχή κινήτρων στους εργαζομένους να 
αξιοποιούν τις ευκαιρίες κατάρτισης. 
"* να επανεστιάσουν την πολιτική τους στον τομέα της παροχής κρατικής 
βοήθειας στην αναβάθμιση του εργατικού δυναμικού, στη δημιουργία 
βιώσιμων θέσεων εργασίας και στις αποδοτικώς λειτουργούσες αγορές 
εργασίας, σεβόμενα ταυτόχρονα τις κοινοτικές διατάξεις περί παροχής 
κρατικής βοήθειας. 
Η Επιτροπή θα ενισχύσει τη διαδικασία αυτή προάγοντας τις πολιτικές της για μια νέα 
οργάνωση της εργασίας, καθώς και για την πληροφόρηση και διαβούλευση των 
εργαζομένων όσον αφορά τις αποφάσεις οι οποίες τους επηρεάζουν άμεσα, καθώς 
και προωθώντας σαφείς κατευθυντήριες γραμμές όσον αφορά τις ενισχύσεις 
κατάρτισης. 
V. Ενίσχυση των πολιτικών νια την ισότητα των ευκαιριών 
Υπάρχουν βάσιμοι οικονομικοί και κοινωνικοί λόγοι για την επανενίσχυση των 
προσπαθειών των κρατών μελών να προωθήσουν τις ίσες ευκαιρίες στην αγορά 
εργασ'σ.ς. Ενώ η κατάσταση απασχόλησης των γυναικών έχει βελτιωθεί κατά τις 
τελευταίες δεκαετίες, η ανεργία παραμένει υψηλότερη για τις γυναίκες παρά για τους 
άνδρες (12,6% έναντι 9,7%) και το ποσοστό συμμετοχής τους στην εργασία είναι 
χαμηλότερο (50,2% έναντι 70,4%). Στη δουλειά, οι γυναίκες υπερεκπροσωπούνται σε 
ορισμένους κλάδους και σε ορισμένα επαγγέλματα και υποεκπροσωπούνται σε άλλα. 
Αυτά τα προβλήματα στην αγορά εργασίας, που παρεμποδίζουν την ικανότητα της 
Ευρώπης για ανάπτυξη και δημιουργία θέσεων εργασίας, πρέπει να εκλείψουν. 
Όπως έδειξαν οι δημογραφικές εκθέσεις της Επιτροπής, ο πληθυσμός σε ηλικία εργασίας 
αυξάνεται τώρα με πολύ βραδύτερο ρυθμό απ' όσο κατά τα τελευταία είκοσι χρόνια και στην 
επόμενη δεκαετία θα αρχίσει να μειώνεται. Μακροπρόθεσμα, εξάλλου, η αύξηση της 
απασχόλησης που θεωρείται απαραίτητη για να διατηρεί τα πρότυπα επίπεδα διαβίωσης του 
ευρωπαϊκού κοινωνικού μοντέλου εξαρτάται στενά από την αύξηση της συμμετοχής των 
γυναικών στο εργατικό δυναμικό. 
• Γεφύρωση των χασμάτων υεταΣύ των Φύλων: Τα κράτη μέλη θα πρέπει να δώσουν 
συγκεκριμένη έκφραση στην προσήλωση τους στην ισότητα των ευκαιριών, αυξάνοντας το 
ποσοστό απασχόλησης των γυναικών και καταργώντας τους διαχωρισμούς με βάση το 
φύλο, και 
•* να καταβάλουν ολοκληρωμένες προσπάθειες για τη μείωση της τεράστιας 
διαφοράς μεταξύ του ποσοστού ανεργίας των γυναικών και εκείνου των ανδρών, 
υποστηρίζοντας ενεργητικά την αυξημένη απασχόληση των γυναικών. 
• Συμφιλίωση επαννελυατικού και οικογενειακού βίου: Τα πολιτικά μέτρα για πς 
διακοπές σταδιοδρομίας, τη γονική άδεια και την εργασία μερικής απασχόλησης είναι 
ιδιαίτερα σημαντικά για τις γυναίκες. Η εφαρμογή των διαφόρων οδηγιών και των 
συμφωνιών μεταξύ των κοινωνικών εταίρων στον τομέα αυτό θα πρέπει να επιταχυνθούν 
και να παρακολουθούνται. Πρέπει να υπάρχει επαρκής παροχή ποιοτικής φροντίδας για 
τα παιδιά και άλλα εξαρτώμενα άτομα, ώστε να υποστηρίζεται η είσοδος και η συνεχής 
συμμετοχή των γυναικών στην αγορά εργασίας. Τα κράτη μέλη θα πρέπει 
•* να επιδιώξουν την αύξηση του επιπέδου της παροχής φροντίδας, 
χρησιμοποιώντας ως πρότυπα σύγκρισης τα κράτη μέλη με τις καλύτερες επιδόσεις. 
• Διευκόλυνση της επιστροφής στην εργασία: Θα πρέπει να δοθεί ιδιαίτερη προσοχή στις 
γυναίκες που σκέφτονται να επιστρέψουν στο έμμισθο εργατικό δυναμικό μετά από κάποια 
απουσία. Αυτές ενδέχεται να αντιμετωπίζουν προβλήματα απασχολησιμότητας λόγω 
απαρχαιωμένων προσόντων και να έχουν δυσκολίες πρόσβασης σε ευκαιρίες κατάρτισης 
αν δεν είναι καταγεγραμμένες ως "άτομα που αναζητούν εργασία". Επιπλέον, τα 
συστήματα φορολόγησης και παροχών ενδέχεται να διαπλέκονται με αποτέλεσμα τη 
μείωση των οικονομικών κινήτρων για την αναζήτηση εργασίας. Τα κράτη μέλη θα πρέπει 
να αντιμετωπίσουν όλα αυτά τα εμπόδια. 
Επιπροσθέτως, τα κράτη μέλη πρέπει, αναπτύσσοντας, εφαρμόζοντας και εκπονώντας 
έκθεση σχετικά με τις παρούσες κατευθυντήριες γραμμές, να λαμβάνουν υπόψη την ειδική 
κατάσταση της αγοράς εργασίας όσον αφορά τις γυναίκες. Πρέπει να αναπτυχθούν ειδικές 
στρατηγικές για να προωθήσουν το επιχειρηματικό πνεύμα μεταξύ των γυναικών, για να 
βελτιώσουν τη δυνατότητα απασχόλησης τους και την προσαρμοστικότητα τους. 
VI. Η εφαρμογή των κατευθυντήριων αρχών 
Τα κράτη μέλη πρέπει, από το 1998 και πέρα, να καταρτίσουν έκθεση όσον αφορά την 
εφαρμογή αυτών των κατευθυντήριων αρχών πρέπει να δώσουν έμφαση σης καλύτερες 
πρακτικές τους και στον αντίκτυπο που αυτές έχουν στην απασχόληση, ώστε αυτές να 
εξετασθούν από την Επιτροπή και το Συμβούλιο. Η Επιτροπή θα υποβάλει πρόταση ώστε να 
εξασφαλίσει μια κοινώς αποδεκτή συγκρίσιμη βάση δεδομένων σε κράτη μέλη, και κοινώς 
αποδεκτούς δείκτες, ώστε να παρακολουθεί την εφαρμογή αυτών των κατευθυντήριων 
γραμμών. 
Προετοιμάζοντας τις κατευθυντήριες γραμμές για το 1999, η Επιτροπή θα εξετάσει τον 
τρόπο με τον οποίο κάθε κράτος μέλος έχει λάβει υπόψη του τις παρούσες κατευθυντήριες 
γραμμές κατά την εφαρμογή της πολιτικής για την απασχόληση που ακολουθεί και θα 
υποβάλει τον απολογισμό της το φθινόπωρο 1998 προς έγκριση από το Ευρωπαϊκό 
Συμβούλιο στα τέλη του 1998. 
ISSN 0254-1483 
COM(97) 497 τελικό 
ΕΓΓΡΑΦΑ 
GR 04 05 
Αριθ. καταλόγου : CB-CO-97-514-GR-C 
ISBN 92-78-25648-Χ 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο